VIENIŠŲ ASMENŲ IR NENUSTATYTOS TAPATYBĖS ŽMOGAUS PALAIKŲ LAIDOJIMO PASLAUGŲ TEIKIMO SUTARTIS  

2026  m.             d. Nr. 
Varėna


_____________________________ (toliau – Paslaugos teikėjas), atstovaujama įmonės direktoriaus______________________, veikiančio pagal bendrovės įstatus, ir Varėnos rajono savivaldybės administracija (toliau – Užsakovas), , toliau bendrai vadinami „Šalimis“, sudarė šią paslaugų teikimo sutartį (toliau – Sutartis) ir susitarė dėl toliau išvardintų sąlygų.

I SKYRIUS
SUTARTIES DALYKAS

1. Sutarties dalykas - vienišų asmenų ir nenustatytos tapatybės žmonių palaikų laidojimo paslaugų (toliau – Paslaugos) teikimas pagal Užsakovo poreikį ir Sutartyje bei jos prieduose nustatytas sąlygas.

II SKYRIUS
SUTARTIES KAINA
 
2. Sudaroma fiksuoto įkainio paslaugų sutartis. Paslaugos įkainis –___Eur su PVM.  Maksimali  sutarties vertė 10 000  Eur su PVM. 
3. Paslaugos pagal Sutartį užsakomos pagal faktinį Užsakovo poreikį, neviršijant 2 punkte nustatytos maksimalios Sutarties vertės. Pasiekus maksimalią Sutarties vertę, Užsakovas pagal šią Sutartį papildomų paslaugų nebeužsako.
4. Į Sutartyje nurodytą paslaugų įkainį įtraukti visi Paslaugos teikėjui privalomi mokėti mokesčiai ir visos su paslaugų tiekimu susijusios išlaidos. Jei kai kurie darbai, paslaugos, medžiagos ar mokesčiai nėra įvertinti, laikoma, kad jie bus atliekami, suteikiami neatlygintinai, skaičiuojami iš Paslaugos teikėjo lėšų. Paslaugos teikėjas neturi teisės reikalauti padengti jokių išlaidų, viršijančių Paslaugos įkainį. 
5. Užsakovas įsipareigoja sumokėti Paslaugos teikėjui už faktiškai suteiktas paslaugas pagal Sutarties 2 punkte nustatytą įkainį be PVM ir PVM (jei taikoma). Sutarties kaina, kurią Užsakovas turi sumokėti Paslaugų teikėjui, priklauso nuo faktiškai suteiktų paslaugų kiekio vykdant Sutartį. 
6. Užsakovas  neįsipareigoja išpirkti visos Sutarties 3 punkte nustatytos sutarties kainos. 
7. Bet kuri Sutarties šalis Sutarties galiojimo metu turi teisę inicijuoti Sutartyje nustatyto paslaugos įkainio perskaičiavimą ne anksčiau kaip po 6 (šešių) mėnesių nuo paskutinės pirkimo, kurio pagrindu sudaryta ši Sutartis, pasiūlymų pateikimo termino dienos, o jeigu įkainis jau buvo perskaičiuotas – ne anksčiau kaip po 6 (šešių) mėnesių nuo paskutinio įkainio perskaičiavimo dienos, jeigu pagal 10 punkte nustatytą tvarką apskaičiuotas kainų pokytis (k) viršija 6 procentus. Įkainis perskaičiuojamas tiek kainoms padidėjus, tiek sumažėjus. Perskaičiuodamos įkainį, Šalys vadovaujasi Valstybės duomenų agentūros Oficialiosios statistikos portalo Rodiklių duomenų bazėje viešai paskelbtais duomenimis. Šalys neprivalo viena kitai pateikti Valstybės duomenų agentūros ar kitos institucijos išduotų dokumentų ar papildomų patvirtinimų dėl viešai paskelbtų indekso reikšmių.
8. Įkainio perskaičiavimas įforminamas rašytiniu Šalių susitarimu. Susitarime nurodoma indekso reikšmė laikotarpio pradžioje ir jos nustatymo data, indekso reikšmė laikotarpio pabaigoje ir jos nustatymo data, apskaičiuotas kainų pokytis (k) ir perskaičiuotas paslaugos įkainis. Įkainio perskaičiavimas nekeičia Sutartyje nustatytos maksimalios Sutarties vertės.
9. Perskaičiuotas įkainis taikomas užsakymams, pateiktiems po Šalių susitarimo dėl įkainio perskaičiavimo įsigaliojimo dienos.
10. Naujas paslaugos įkainis apskaičiuojamas pagal formulę:
a₁ = a × (1 + k / 100),
kur:
a – galiojantis paslaugos įkainis Eur be PVM (pirmojo perskaičiavimo atveju – Sutartyje nustatytas įkainis, vėlesnių perskaičiavimų atveju – po paskutinio perskaičiavimo galiojantis įkainis);
a₁ – perskaičiuotas paslaugos įkainis Eur be PVM;
k – pagal vartotojų kainų indeksą „Vartojimo prekės ir paslaugos“ apskaičiuotas kainų pokytis (padidėjimas arba sumažėjimas), procentais.
Kainų pokytis (k) apskaičiuojamas pagal formulę:
k = (Ind_naujausias / Ind_pradžia – 1) × 100,
kur:
Ind_naujausias – kreipimosi dėl įkainio perskaičiavimo išsiuntimo kitai Šaliai dieną naujausia Valstybės duomenų agentūros paskelbta vartotojų kainų indekso „Vartojimo prekės ir paslaugos“ reikšmė;
Ind_pradžia – laikotarpio pradžios vartotojų kainų indekso „Vartojimo prekės ir paslaugos“ reikšmė. Pirmojo perskaičiavimo atveju laikotarpio pradžia yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia yra paskutinio perskaičiavimo metu kaip Ind_naujausias naudotos indekso reikšmės mėnuo.
11. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų  skaitmenų po kablelio. 
12. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. 


III SKYRIUS
APMOKĖJIMO TVARKA BEI SĄLYGOS

13. Užsakovas už suteiktas Paslaugas Paslaugos teikėjui sumoka per 30 (trisdešimt) darbo dienų nuo sąskaitos faktūros pateikimo dienos. 
14. Užsakovas už suteiktas Paslaugas Paslaugos teikėjui atsiskaito mokėjimo pavedimu į Paslaugos teikėjo nurodytą banko sąskaitą. 
15. Paslaugos teikėjas:
15.1. elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų faktūrų standartas), Paslaugos teikėjas gali pateikti pasirinktomis priemonėmis;
15.2. Europos elektroninių sąskaitų faktūrų standarto neatitinkančią elektroninę sąskaitą faktūrą Paslaugos teikėjas gali teikti tik naudodamasis Sąskaitų administravimo bendrosios informacinės sistemos(toliau – SABIS priemonėmis). 
15.3. Užsakovas elektronines sąskaitas faktūras priima ir apdoroja naudodamasis informacinės sistemos SABIS priemonėmis, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas Užsakovo ir Paslaugos teikėjo bendravimas ir keitimasis informacija naudojantis SABIS.


IV SKYRIUS
SUSIRAŠINĖJIMAS

16. Užsakovo ir Paslaugos teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu arba įteikiami asmeniškai Sutartyje nurodytais adresais. 
17. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

V SKYRIUS
PASLAUGOS TEIKIMO TERMINAI IR SĄLYGOS

18. Užsakovas raštu informuoja paslaugos teikėją apie Paslaugos poreikį.
19. Užsakovas informuoja Paslaugos teikėją iš kokios vietos nenustatytos tapatybės ar vienišo asmens palaikus reikia paimti, nurodo kapavietės numerį ir aptaria palaikų palaidojimo datą.
20. Paslaugos teikėjas gauna leidimą laidoti nenustatytos tapatybės žmogaus palaikus Senosios Varėnos kaimo kapinėse, o vienišo asmens – jo nuolatinės gyvenamosios vietos kapinėse.
21. Paslaugos teikėjas žmogaus palaikus turi pasiimti iš nurodytos vietos. 
22. Paslaugos teikėjas turi skirti karstą, drabužius ir lentelę, kurioje turi būti nurodytas vienišo asmens vardas, pavardė, gimimo ir mirties data, o nenustatytos tapatybės žmogaus – kapavietės numeris, palaikų palaidojimo data. Užrašai ant lentelės turi būti nenusiplaunantys. 
23. Paslaugos teikėjas turi organizuoti duobės iškasimą ir palaikų palaidojimą.
24. Paslaugos atlikimo terminas – 1 darbo diena nuo pranešimo apie žmogaus palaikų laidojimo paslaugos poreikį.
25. Paslaugos teikėjas įsipareigoja vykdant Sutartį laikytis šių aplinkosaugos reikalavimų: 
25.1. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Klientui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – LR aplinkos ministro Įsakymas);
25.2. siekti, kad teikiant Paslaugas būtų sunaudojama mažiau gamtos išteklių, skatinti aplinkos užterštumo mažinimą ir taip būtų laikomasi LR aplinkos ministro Įsakymo 4.4.1 punkte nustatyto aplinkos apsaugos kriterijaus, t. y.: siekti, kad būtų vykdoma optimali logistika pasirenkant optimalius paslaugų maršrutus.
[bookmark: _Hlk116910344]25.3. Užsakovas turi teisę prašyti Paslaugos teikėjo pateikti informaciją ir/ar dokumentus, kuris įrodytų Paslaugos teikėjo  aplinkosaugos reikalavimą, numatytą Sutarties 25.1. papunktyje laikymąsi;
25.4. Užsakovas turi teisę prašyti Paslaugos teikėjo pateikti tiekėjo deklaraciją, patvirtinančią Paslaugos tiekėjo aplinkosaugos reikalavimų, numatytų Sutarties 25.2 papinktyje, laikymąsi. 


VI SKYRIUS
PASLAUGOS KOKYBĖ

26. Paslaugos kokybė turi atitikti standartų, higienos normų, kokybės tarnybų, reikalavimus.
27. Užsakovas turi teisę pareikšti pretenziją dėl Paslaugos kokybės ne vėliau kaip per 2 darbo dienas nuo informacijos apie nekokybiškai atliktą Paslaugą gavimo.
28. Paslaugos teikėjas per 2 darbo dienas nuo pretenzijos dėl Paslaugos kokybės gavimo turi imtis atitinkamų priemonių trūkumams pašalinti ir Paslaugos kokybei užtikrinti.

VII SKYRIUS
ŠALIŲ ATSAKOMYBĖ

29. Paslaugos teikėjui praleidus paslaugų atlikimo terminą, nurodytą Sutarties 24 punkte,  Paslaugos teikėjas moka Užsakovui 0,02 proc. dydžio delspinigius nuo nesuteiktų Paslaugų kainos už kiekvieną uždelstą dieną. 
30. Uždelsus laiku atsiskaityti už suteiktas Paslaugas, Užsakovas, Paslaugos teikėjui reikalaujant, moka 0,02 proc. dydžio delspinigius nuo laiku neapmokėtos sumos už kiekvieną uždelstą dieną. 

VIII SKYRIUS
NENUMATYTOS APLINKYBĖS

31. Nė viena iš Sutarties Šalių neatsako už dalinį ar visišką įsipareigojimų neįvykdymą, jeigu įrodys, kad įsipareigojimų neįvykdė dėl nenugalimos jėgos (force majeure) aplinkybių. 
32. Sutarties Šalis, kuri dėl nenugalimos jėgos (force majeure) aplinkybių negali įvykdyti savo įsipareigojimų, privalo nedelsiant, bet ne vėliau kaip per 5 dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos (force majeure) aplinkybės užsitęsia ilgiau kaip tris mėnesius, Šalys tarpusavio susitarimu gali nutraukti Sutartį.
33. Nenugalimos jėgos (force majeure) aplinkybėmis yra laikomos aplinkybės, pripažintos Lietuvos Respublikos teisės aktų nustatyta tvarka.

IX SKYRIUS
SUTARTIES GALIOJIMO TERMINAS IR NUTRAUKIMAS

[bookmark: _Hlk226018995]34. Sutartis įsigalioja ją pasirašius abiem Šalims ir galioja 12 (dvylika) mėnesių. 
35. Sutartis gali būti pratęsta vieną kartą ne ilgesniam kaip 12 (dvylikos) mėnesių laikotarpiui. 
36.  Sutartis gali būti nutraukta prieš terminą:
36. 1. jei kuri nors Šalis nevykdo Sutartyje numatytų įsipareigojimų;
36. 2. Šalių susitarimu;
36.3. vienašališkai, įspėjus kitą Šalį raštu ne vėliau kaip prieš 30 dienų (Sutartį ketinanti nutraukti Šalis turi būti pilnai įvykdžiusi savo įsipareigojimus).
37. Jeigu nė viena Šalis, likus ne mažiau kaip 1 (vienam) mėnesiui iki Sutarties galiojimo termino pabaigos, raštu nepraneša kitai Šaliai apie ketinimą Sutarties nepratęsti, Sutartis automatiškai pratęsiama dar 12 (dvylikos) mėnesių laikotarpiui. Bendras Sutarties galiojimo terminas negali būti ilgesnis kaip 24 (dvidešimt keturi) mėnesiai.


X SKYRIUS
 SUTARTIES PAKEITIMAI

38. Sutarties sąlygos Sutarties galiojimo laikotarpiu gali būti keičiamos LR viešųjų pirkimų įstatymo 89 straipsnio 1-3 dalyse numatyta tvarka. Visais atvejais keičiant Sutarties sąlygas turi būti nepažeistos 89 straipsnio 4 dalies sąlygos. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių. 
39. Sudarytos Sutarties Šalis gali būti pakeista LR viešųjų pirkimų įstatymo 89 straipsnio 1 dalies 4 punkte numatytais atvejais. 
40. Sutarties sąlygų keitimą gali inicijuoti kiekviena šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 7 d. ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso pirkėjui.
41. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

XI SKYRIUS
 GINČŲ NAGRINĖJIMO TVARKA

42. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
43. Bet kokie nesutarimai ar ginčai, kylantys tarp Šalių dėl Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

XII SKYRIUS
 KITOS SĄLYGOS

44. Kiekviena iš Šalių ne vėliau kaip per 3 darbo dienas privalo pranešti kitai Šaliai pasikeitus jos buveinės adresui, kontaktiniams telefonams, faksams bei kontaktiniams arba atsakingiems asmenims. Priešingu atveju, Šalis nepateikusi informacijos apie pasikeitimus, atlygina kitai Šaliai dėl to susidariusius nuostolius.
45. Šios Sutarties turinys yra konfidencialus ir negali būti skelbiamas, negali būti su juo supažindinami tretieji asmenys, išskyrus valstybės įgaliotas institucijas. Pažeidusi konfidencialumo sąlygas, Sutarties Šalis kompensuoja kitos Sutarties Šalies patirtus nuostolius įstatymų nustatyta tvarka.
46. Atskirų Sutarties sąlygų neįvykdymas ar nereikalavimas jų įvykdyti neatleidžia Šalių nuo kitų sąlygų vykdymo.
47. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
48. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
49. Pirkėjo paskirtas asmuo, atsakingas už Sutarties vykdymą, yra Varėnos rajono savivaldybės administracijos Socialinių paslaugų skyriaus vedėjos pavaduotoja Vesta Čaplikaitė. Pirkėjo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, yra Varėnos rajono savivaldybės administracijos Teisės ir civilinės metrikacijos skyriaus specialistė Vilma Bingelienė.
50. Sutartis pasirašyta dviem vienodą juridinę galią turinčiais egzemplioriais, po vieną kiekvienai Šaliai.
51. Pasirašydamos Sutartį Šalys patvirtina, kad ją perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.
52. Sutarties priedai galioja tik įforminti raštu ir pasirašyti abiejų Šalių. 
53. Sutarties įgyvendinimo metu Šalių susitarimu sudaryti Sutarties priedai, pakeitimai bei papildymai yra neatskiriama šios Sutarties dalis

	
XIII SKYRIUS
 ŠALIŲ PARAŠAI IR REKVIZITAI

